Diari Oficial de la Generalitat Valenciana


Sumari del DOGV 5496, del 23-04-2007 (2007/5017)

RESOLUCIÓ de 13 d'abril de 2007, de la direcció general d'Ensenyament de la Conselleria de Cultura, Educació i Esport, per la qual s'àmplien i completen per al segon i tercer quadrimestre del curs escolar 2006-2007 les ajudes als centres públics i privats concertats sostinguts amb fons públics que impartixen ensenyances de règim general d'Educació Infantil (2n cicle), Educació Primària i Educació Secundària Obligatòria per al desenvolupament de projectes de compensació educativa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5496

Data del DOGV
:   23-04-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/5017


Data del document
:   13-04-2007

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * suport econòmic
    * educació preescolar
    * ensenyament secundari
    * ensenyament públic
    * ensenyament privat
    * ensenyament primari
    * centre d'ensenyament
    * ajuda pública

L'Orde de 4 de juliol de 2001, de la Conselleria de Cultura i Educació, per la qual es regula l'atenció a l'alumnat amb necessitats de compensació educativa (DOGV, 17 de juliol de 2001), determina en l'article primer que l'àmbit d'aplicació de l'Orde comprén els centres docents públics i privats concertats que atenen alumnat amb necessitats de compensació educativa d'Educació Infantil (segon cicle), Educació Primària i Educació Secundària Obligatòria.
La Resolució de 14 de juliol de 2006, publicada en el DOGV del dia 26 de juliol del mateix any (correcció d'errors en DOGV, de 15 de setembre de 2006), va autoritzar centres docents públics i programes de compensació educativa a centres subvencionats amb fons públics que impartixen ensenyances d'Educació Infantil (2n cicle), Educació Primària i Educació Secundària Obligatòria per al curs 2006-2007, assignant-se les quantitats corresponents al primer quadrimestre del curs 2006- 2007.
Segons l'apartat tercer de la mencionada resolució, els recursos materials per als centres públics, que no requerixen justificació de gastos davant de la Direcció General d'Ensenyament, se sufragaran per períodes quadrimestrals a càrrec del capítol II, 54.79.06.666.43.
Segons l'apartat quart de la mencionada Resolució, les ajudes per al 2n i 3r. quadrimestre del curs 2006-2007 es realitzaran a càrrec de la dotació pressupostària de la línia de subvenció T 0072000 de la secció, servici i programa 88.98.38.877.11, del Pressupost de la Generalitat Valenciana per a l'exercici 2007.
Per això, i en virtut de les competències que m'atribuïx l'Orde de 4 de juliol de 2001 en la seua disposició final primera, resolc:
Primer
Assignar als centres que van ser aprovats per la Resolució de 14 de juliol de 2006 (correcció d'errors en DOGV, de 15 de setembre de 2006), les ajudes que figuren en l'annex I a fi de fer possible el desenvolupament dels programes de compensació educativa per al 2n i 3r. quadrimestre del curs escolar 2006-2007.
Segon
La justificació per part dels beneficiaris de les dites ajudes, així com el seu règim de pagament, haurà de presentar-se en la Direcció General d'Ensenyament abans del dia 6 de juliol de 2007. En cas de no presentar-se la justificació corresponent en el termini indicat, el beneficiari perdrà el dret a la subvenció.
De conformitat amb el que disposen els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i articles 10, 14 i 46 de la Llei Reguladora de la Jurisdicció Contenciosa Administrativa, el present acte, que esgota la via administrativa, podrà ser recorregut potestativament, en reposició, o bé cabrà plantejar directament recurs contenciós administratiu en els terminis i davant de l'òrgan que s'indica a continuació:
a) El recus de reposició haurà d'interposar-se davant del conseller de Cultura, Educació i Esport en el termini d'un mes a compat de l'endemà de la seua publicació.
b) El recurs contenciós administratiu haurà de plentejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 13 d'abril de 2007.- El director general d'Ensenyament: Josep Vicent Felip i Monlleó.